ભારતનો યુનિવર્સલ ઈમ્યુનાઈઝેશન પ્રોગ્રામ (યુઆઈપી) દુનિયામાં સૌથી વિશાળ જાહેર આરોગ્ય કાર્યક્રમમાં સ્થાન ધરાવે છે, જેનું લક્ષ્ય નિ:શુલ્ક રસી સાથે દર વર્ષે 2.7 કરોડ નવા જન્મતા બાળકોને રસી આપવાનું છે.i તેમાં પોલિયો, ડિપ્થેરિયા, પર્ટુસિસ (સસણી બોલાવતી ખાંસી), ટિટેનસ, ટ્યુબરક્યુલોસિસ, મીઝલ્સ, મમ્પ્સ, રુબેલા, હેપટાઈટિસ બી, રોટાવાઈરસ ડાયરિયા અને ન્યુમોનિયા જેવા મુખ્ય નિવાર્યક્ષમ બાળપણના રોગો સામે રસી આપવાનો સમાવેશ થાય છે.ii 2014માં સરકારે મિશન ઈન્દ્રધનુષ રજૂ કર્યું હતું, જે પછી ભારતના ચુનંદા જિલ્લાઓ અને શહેરી વિસ્તારોમાં સર્વ આંશિક રસી આપેલા અને રસી નહીં અપાયેલા તેમ જ ગર્ભવતી સ્ત્રીઓ સુધી પહોંચવા માટે 2017માં સઘન મિશન ઈન્દ્રધનુષ રજૂ કરાયું હતું. 2014-15માં નેશનલ ફેમિલી હેલ્થ સર્વે 4 (એનએફએચએસ– 4)ની મૂલ્યાંકન કરેલી આંકડાવારી અનુસાર ભારતમાં સંપૂર્ણ રસીકરણ રક્ષણ 62 ટકા છે, જ્યારે ગુજરાતiમાં તે 50.4 ટકા છે. આમ છતાં વર્તમાન આંકડા હાલ ચાલતા રસીકરણ કાર્યક્રમોને લીધે ઉચ્ચ હોવાની શક્યતા છે.